คุณค่าบริษัท : MACO กำไรเจ๋ง
ล่าสุดผลการดำเนินงานไตรมาส 2 ปี 60 รวมถึงครึ่งแรกปี 60 ของบริษัท มาสเตอร์ แอด จำกัด (มหาชน) หรือ MACO ประกาศออกมาอย่างเป็นทางการ อย่างเป็นที่น่าพอใจ เพราะกำไรสุทธิเติบโตอย่างแข็งแกร่ง เมื่อเทียบกับช่วงเดียวกันของปีก่อน
6 ส.ค. 2560

โดยผลการดำเนินงานไตรมาส 2 สิ้นสุดวันที่ 30 มิถุนายน 2560 บริษัทมีรายได้รวมขยับขึ้นมาอยู่ที่ 206.33 ล้านบาท จากงวดเดียวกันของปีก่อน 182.60 ล้านบาท เป็นผลมาจากรายได้จากการให้บริการและการขายเพิ่มขึ้น ส่งผลให้บริษัทมีกำไรขยับขึ้นมาอยู่ที่ 50.83 ล้านบาท หรือ 0.015 บาทต่อหุ้น จากงวดเดียวกันของปีก่อน 40.36 ล้านบาท หรือ 0.013 บาทต่อหุ้น
ขณะที่ผลการดำเนินงานงวดหกเดือน สิ้นสุดวันที่ 30 มิถุนายน 2560 บริษัทมีรายได้รวมขยับขึ้นมาอยู่ที่ 406.77 ล้านบาท จากงวดเดียวกันของปีก่อน 374.80 ล้านบาท ส่งผลให้บริษัทมีกำไรขยับขึ้นมาอยู่ที่ 87.96 ล้านบาท หรือ 0.026 บาทต่อหุ้น จากงวดเดียวกันของปีก่อน 83.72 ล้านบาท หรือ 0.028 บาทต่อหุ้น จึงเชื่อว่า บริษัทน่าจะยังเติบโตอย่างโดดเด่นต่อไป
ตามผลการดำเนินงานในช่วงที่ผ่านๆ มา อย่างช่วงปี 2556 บริษัทสามารถทำกำไร 173.75 ล้านบาท ต่อมาในปี 2557 บริษัทสามารถทำกำไร 133.47 ล้านบาท ส่วนในปี 2558 บริษัทสามารถทำกำไร 170.65 ล้านบาท และในปี 2559 บริษัทสามารถทำกำไร 102.00 ล้านบาท นั่นเอง
ที่สำคัญ ด้วยผลกำไรสุทธิที่เติบโตยอดเยี่ยมส่งผลให้บริษัทยังคงสามารถประกาศจ่ายเงินปันผล 0.018 บาทต่อหุ้น โดยกำหนดรายชื่อผู้มีสิทธิได้รับปันผล 17 ส.ค. 60 และวันปิดสมุดทะเบียนเพื่อรวบรวมรายชื่อผู้มีสิทธิได้รับปันผลได้ในวันที่ 18 ส.ค. 60 และกำหนดวันที่จ่ายปันผล 30 ส.ค. 60
นอกจากนี้ยังมีข้อมูลจากบริษัทได้มีการตั้งเป้ารายได้ในช่วง 3 ปีข้างหน้าจะเติบโตก้าวกระโดดเท่าตัว จากปี 60 คาดว่าจะเติบโตตามเป้าหมายไม่ต่ำกว่า 20% โดยบริษัทจะเน้นกลยุทธ์รุกสื่อดิจิตอลกลางแจ้งซึ่งจะผลักดันส่วนแบ่งการตลาดให้เพิ่มขึ้นเป็น 35% ในปี 61 จากปี 60 อาจอยู่ในระดับ 30%
ในขณะที่นักวิเคราะห์ บล.เมย์แบงก์ กิมเอ็ง ยังคงมองแนวโน้มไตรมาส 3-4 กำไรเดินหน้าดีต่อเนื่อง โดยคาดไตรมาส 3 ปี 60 รับรู้กำไรใหม่ของป้าย 117 แห่งของ CO-MASS ราว 4-5 ล้านบาท ส่วนไตรมาส 4 ปี 60 ในช่วงไว้อาลัย ทางการได้ขอความร่วมมืองดเว้น 9 วัน ในเฉพาะกลุ่มป้ายแบบ LED ซึ่งมีเพียง 24 ป้าย จาก 1,935 ป้ายทั้งหมดของ MACO
ทั้งนี้ยังคงแนะนำ “ซื้อ” ราคาเป้าหมาย 1.92 บาท
…
ผู้ถือหุ้นรายใหญ่
รายชื่อกรรมการ